Азнакайда йорттан йортка күчмә мунча йөртәләр (ФОТО)

	Азнакай районы һәм шәһәр ветераннар советы өйдән чыга алмый торган өлкәннәрнең ишек алдына күчмә мунча китертә башлаган.	 "Гаиләбез белән табигатькә чыгып, ял итәргә яратабыз. Менә шунда тулы бер рәхәтлек алу ниятеннән машинага мунча көйләдем. Яхшы әйбергә нигә тик ятарга, район һәм шәһәр ветераннар советы рәисе Миргасим Кәримов белән киңәшләштек тә, сугыш ветераннарын, инвалидларны атнага бер тапкыр юындырырга булдык", - дип җиткерә җирле район газетасы әлеге эшкә алынган эшмәкәр Инсаф Садыйков сүзләрен.

Мунча утын белән ягыла. Юкә такта белән тышланган җыйнак кына бүлмәдә  кызган  ташлы миче дә, ләүкәсе дә, чыккач хәл алырга самоварлы өстәле белән утыргычы да бар. Юынтык суы махсус савытка җыелып бара, аны соңыннан канализация чокырына агызалар.   
	---	
Интертат.ру

	№ --- | 05.08.2014	


